घरों में दौड़ा करंट, महिला चपेट में आई
भास्कर न्यूज | नीमकाथाना/टोडा
ढाणीलूणीवाला में गुरुवार सुबह ट्रांसफार्मर में आग लगने से करीब दो दर्जन घरों में करंट दौड़ गया। अचानक बिजली उपकरणों के धमाकों की आवाज सुनकर लोगों में अफरा-तफरी मच गई। लोगों ने बचने के लिए घर की चारपाइयों का सहारा लिया।
ढाणी के अधिकांश घरों के बिजली उपकरण जल गए। ग्रामीण बिजली सप्लाई बंद कराने निगम के अधिकारियों को फोन करते रहे, लेकिन किसी ने रिसीव नहींं किया। आधे घंटे बाद एक युवक को जीएसएस पर भेजकर सप्लाई बंद करवाई। ग्रामीणों का कहना था कि आग लगी डीपी में क्षमता से अधिक लोगों को कनेक्शन दिए गए हैं। यहां पांच कनेक्शन भार की डीपी से 10-12 कनेक्शन जोड़ रखे थे। इससे डीपी ने आग पकड़ ली। आग से पंखे, फ्रीज, घरों की बिजली फिटिंग जल गई। करीब 40-50 हजार की लागत के बिजली उपकरण जले हैं। इधर, ढाणी के लोगों द्वारा शीघ्र बिजली सप्लाई दुरुस्त करवाने की मांग करने पर अधिकारी बोले- साधन नहीं होने से शुक्रवार को लाइन दुरुस्त होगी। ऐसे में ढाणी के लोग रातभर अंधेरे में रहे।
अपनेआप चलने लगे पंखे : ग्रामीणोंके मुताबिक करंट दौड़ने से पंखे अपने आप चलने लगे। कांता कंवर (23) ने पंखा बंद करने के लिए बटन दबाया तो उसे करंट लग गया। वह दूर जाकर गिरी। परिवार के लोगों ने उसे संभाला। चार्ज में लगे मोबाइल भी हिलने लगे। डरकर लोग घर के बैड पर चढ़ गए। करीब आधे घंटे बाद बिजली सप्लाई बंद होने से लोगों ने राहत की सांस ली।
इस संबंध में शंकरलाल यादव, कनिष्ठ अिभयंता टोडा का कहना है कि डीपी में क्षमता से अधिक कनेक्शन की जानकारी नही है। ऐसा है तो शीघ्र ही दूसरी डीपी रखवा दी जाएगी। गुरूवार को डीपी में आग हाई वोल्टेज के कारण लगी है। घरों में करंट दौड़ने से उपकरण भी जले है।
टोडा. लुणीवाला में जली डीपी। इससे घरों में करंट दौड़ गया
टोडा. बिजली के फाल्ट से जला पंखा दिखाती महिला
mag_Deva mai_Deva hin_Deva hin_Deva hin_Deva hin_Deva hin_Deva hin_Deva